title: Danica Patrick
text: Danica Sue Patrick (naixita o 25 de marzo de 1982 de Beloit, Wisconsin) ye una piloto d'automobilismo estausunidense, que compite actualment en as IndyCar Series y a NASCAR Nationwide Series. Amás tamién ye modelo y ha actuato en quantos anuncios de televisión. Patrick estió Rookie de l'anyo en a temporada 2005 dIndianapolis 500 y d'as IndyCar Series. Con a suya victoria en a cursa d'Indy 300 Chapón de 2008, Patrick se convirtió en a primera muller en ganar una cura en o campionato Indy car. Patrick conduce actualment l'auto numero 7, un Honda/Dallara de l'equipo Andretti Autosport. En 2010, Patrick prencipió a competir tamién as NASCAR Nationwide Series, conducindo o Chevrolet Impala numero 7 de JR Motorsports. Remató en 3ª posición en a cursa de 2009 d'Indianapolis 500, lo que ye o suyo millor rechistro personal en ista pista y tamién a millor clasificación d'una muller en a historia d'iste evento. En 2011 estió a primera muller que lideró una cursa d'as NASCAR Nationwide Series en o Cercuito Internacional de Daytona. A suya millor clasificación en una cursa d'as NASCAR Nationwide Series estió a 4ena o 5 de marzo de 2011 en o Cercuito de Las Vegas. A clasificación d'ista cursa amás, ye a millor d'una muller en a historia d'a NASCAR.
  
   Biografía 
   Os primers anyos 
  
  Naixita de Beloit, Wisconsin, Patrick creixió en a vecina localidat de Roscoe, Illinois. Prencipio a competir en karts en 1992 con a edat de 10 anyos en o cercuito de Sugar River en Brodhead, Wisconsin, ganando quantas cursas d'o campionato mundial de karts.
  
  Con 16 anyos se tresladó ta Milton Keynes, Anglaterra ta mirar de continar con a suya carrera en o mundo de l'automobilismo, competindo en o Campionato Nacional Britanico contra pilotos como o futuro campión mundial de Formula 1 Jenson Button. Mientres d'un periodo de tres anyos compitió en Formula Ford, Formula Vauxhall y consiguió a segunda plaza en o Formula Ford Festival britanico, a millor conseguita por una muller en a historia d'ista competición.
  
  En 2002, Patrick prencipió a competir en Estaus Unius con l'equipo Rahal Letterman Racing. Dimpués de fer quantas cursas en d'as Barber Dodge Pro Series, cambeo a o Toyota Atlantic Championship en 2003. Patrick consiguió una pole position'' y estió regularment ixa temporada en o podio; manimenos, no ganó denguna cursa. En 2004, Patrick remató tercera en o campionato.
  
   Resultatos en a Indy Car 
  De contino s'amostran os resultatos de Danica Patrick en a Indy Car. As cursas en negreta''' indican pole position.
  
  Estatisticas
  
  Vinclos externos 
  
    Pachina oficial de Danica Patrick
    @DanicaPatrick en Twitter
  
  Referencias 
  
  Automobilismo
  Naixius de Wisconsin
  1982 (naixencias)